भारत, नाइजीरिया के हवाई समझौते को मिली मंजूरी
समझौते का मकसद दोनों देशों के बीच हवाई संपर्क बेहतर बनाना है। इससे पहले दोनों देशों के बीच हवाई सेवा समझौता जनवरी 1978 में हुआ था।
सरकार ने भारत और नाइजीरिया के बीच एक नये हवाई सेवा समझौते के प्रस्ताव को मंजूरी दे दी। समझौते का मकसद दोनों देशों के बीच हवाई संपर्क बेहतर बनाना है। इससे पहले दोनों देशों के बीच हवाई सेवा समझौता जनवरी 1978 में हुआ था।
एक आधिकारिक विज्ञप्ति के अनुसार, ‘यह समझौता नवीन अंतरराष्ट्रीय नागरिक उड्डयन संगठन के अनुरूप किया जा रहा है जिसमें नागरिक उड्डयन क्षेत्र में होने वाले ताजा घटनाक्रमों को ध्यान में रखा गया है। इसका मकसद दोनों देशों के बीच हवाई संपर्क बेहतर बनाना है।’’
प्रधानमंत्री नरेन्द्र मोदी की अध्यक्षता में हुई मंत्रिमंडल की बैठक में इस नये समझौते को मंजूरी दी गई है। विज्ञप्ति में कहा गया है, कि दोनों पक्ष इस बात पर सहमत हैं, कि दोनों देश कितनी भी संख्या में और किसी भी तरह के विमान से एक दूसरे देश के लिये कार्गों सेवा शुरू कर सकते हैं।